
คำนำ


ตามที่คณะกรรมการพนักงานเทศบาลจังหวัดสุราษฎร์ธานี  ประกาศหลักเกณฑ์และเงื่อนไขเกี่ยวกับพนักงานจ้าง (ฉบับที่ 6) พ.ศ. 2559 เมื่อวันที่ 22 พฤศจิกายน 2559 โดยมีผลตั้งแต่วันที่ 1 ตุลาคม 2559 ซึ่งกำหนดให้ เทศบาลกำหนดหลักเกณฑ์และวิธีการประเมินผลการปฏิบัติงานภายใต้หลักการที่จะประเมินผลการปฏิบัติงานบนพื้นฐานของความสำเร็จและผลสัมฤทธิ์ของงาน โดยเทศบาล กำหนดตัวชี้วัดการปฏิบัติงานที่มีความชัดเจน นั้น เพื่อให้หน่วยงานในสังกัดเทศบาลตำบลทุ่งหลวง  มีความรู้ ความเข้าใจหลักเกณฑ์และ วิธีการประเมินผลการปฏิบัติงานของพนักงานจ้าง และใช้เป็นแนวทางในการประเมินผลการปฏิบัติงาน ประเมินพฤติกรรมการปฏิบัติงาน (สมรรถนะ) ให้เป็นไปในทิศทางเดียวกัน และนำผลการประเมินไปใช้ใน การเลื่อนค่าตอบแทน ต่อสัญญาจ้าง และพัฒนาบุคลากรต่อไป เทศบาลตำบลทุ่งหลวง จึงได้จัดทำคู่มือการประเมินผลการปฏิบัติงานพนักงานจ้าง ของเทศบาลตำบลทุ่งหลวง ประจำปีงบประมาณ พ.ศ.2564 ขึ้น โดยคำอธิบายในคู่มือการ ประเมินผลการปฏิบัติงานนี้ อ้างอิงจาก พระราชบัญญัติระเบียบบริหารงานบุคคลส่วนท้องถิ่น พ.ศ.2542 และประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับพนักงานจ้าง (ฉบับที่ 6) ประกาศ ณ วันที่ 12 ตุลาคม 2559 และประกาศ ระเบียบที่เกี่ยวข้อง  หวังเป็นอย่างยิ่งว่า คู่มือฉบับนี้จะช่วยให้ผู้มีหน้าที่ประเมินและผู้รับประเมิน ในสังกัดเทศบาลตำบลทุ่งหลวง   มีความรู้ความเข้าใจกระบวนการ แนวทางประเมินผลการปฏิบัติงาน สามารถดำเนินการได้ อย่างถูกต้อง      มีประสิทธิภาพและประสิทธิผล บรรลุตามผลสำเร็จได้ตามวัตถุประสงค์ ตามหลักเกณฑ์ที่ คณะกรรมการพนักงานเทศบาลจังหวัดสุราษฎร์ธานี กำหนด และขอขอบคุณส่วนราชการต่างๆ ทั้งภายนอกและ ภายใน ที่ได้เผยแพร่เอกสารเพื่อให้ผู้จัดทำได้ศึกษาเป็นตัวอย่าง และนำมารวบรวม จัดทำเป็นคู่มือการ ประเมินผลการปฏิบัติงานฉบับนี้ โดยเทศบาลตำบลทุ่งหลวง จะได้ปรับปรุงเพิ่มเติมคู่มือให้มีความสมบูรณ์ยิ่งขึ้น ต่อไป
เทศบาลตำบลทุ่งหลวง
พฤศจิกายน  2564
สารบัญ

ภาคผนวก 


- ตัวอย่างแบบประเมินผลการปฏิบัติงานของพนักงานจ้างตามภารกิจ (มีคุณวุฒิ)
 
- ตัวอย่างแบบประเมินผลการปฏิบัติงานของพนักงานจ้างตามภารกิจ (มีทักษะ)
 
- ตัวอย่างแบบประเมินผลการปฏิบัติงานของพนักงานจ้างทั่วไป
 
- ตัวอย่างแบบประเมินการเลื่อนค่าตอบแทนพนักงานจ้าง
 
- ประกาศเทศบาลตำบลทุ่งหลวง เรื่อง กำหนดจำนวนวันลา และการมาสาย เพื่อประกอบการ

  พิจารณาการเลื่อนขั้นเงินเดือนของพนักงานเทศบาล พนักงานครูเทศบาล การเลื่อนค่าจ้างของ
   
             ลูกจ้างประจำ การเลื่อนค่าตอบแทน และการต่อสัญญาจ้างของพนักงานจ้าง 


- ระดับสมรรถนะที่คาดหวัง/ต้องการ

บทที่ 1 การประเมินผลการปฏิบัติงานพนักงานจ้าง


โดยที่คณะกรรมการกลางพนักงานเทศบาล ประกาศกำหนดมาตรฐานทั่วไปเกี่ยวกับพนักงานจ้าง (ฉบับที่ 6) เมื่อวันที่ 12 ตุลาคม 2559 โดยให้มีผลตั้งแต่วันที่ 1 ตุลาคม 2559 ประกอบกับคณะกรรมการพนักงานเทศบาลจังหวัดสุราษฎร์ธานี (ก.ท.จ.สุราษฎร์ธานี) มีมติเห็นชอบประกาศคณะกรรมการพนักงานเทศบาลจังหวัดสุราษฎร์ธานี  เรื่อง หลักเกณฑ์และเงื่อนไขเกี่ยวกับพนักงานจ้าง    (ฉบับที่ 6) เมื่อวันที่ 22 พฤศจิกายน 2559 ในการประชุมครั้งที่ 11/2559 เมื่อวันที่ 10 พฤศจิกายน 2559 โดยให้มีผลตั้งแต่วันที่ 1 ตุลาคม 2559 เป็นต้นไป เทศบาลตำบลทุ่งหลวง จึงจัดทำคู่มือการประเมินผลการปฏิบัติงานพนักงานจ้างเทศบาลตำบลทุ่งหลวง โดยกำหนดหลักเกณฑ์และวิธีการประเมินผลการปฏิบัติงาน ภายใต้หลักการที่จะ ประเมินผลการปฏิบัติงานบนพื้นฐานของผลสำเร็จและผลสัมฤทธิ์ของงาน ซึ่งต้องกำหนดตัวชี้วัดผลการ ปฏิบัติงานที่มีความชัดเจน ตั้งแต่รอบการประเมิน วันที่ 1 เมษายน 2565 เป็นต้นไป ซึ่งการประเมินผล การปฏิบัติงานของพนักงานจ้าง ต้องเป็นไปเพื่อประโยชน์ในการที่ส่วนราชการในสังกัดเทศบาลตำบลทุ่งหลวง จะใช้เป็นเครื่องมือในการบริหารพนักงานจ้าง และนำผลการประเมินไปใช้เป็นข้อมูลประกอบการ พิจารณาในเรื่องการเลื่อนค่าตอบแทน การเลิกจ้าง การต่อสัญญาจ้าง หรืออื่นๆ แล้วแต่กรณี ดังนั้น ในระหว่างสัญญาจ้าง ให้ส่วนราชการในสังกัดเทศบาลตำบลทุ่งหลวง จัดให้มีการ ประเมินผลการปฏิบัติงานของพนักงานจ้าง ดังนี้ 


1. การประเมินผลการปฏิบัติงานของพนักงานจ้างตามภารกิจ ให้กระทำในกรณี ดังต่อไปนี้


(ก) ประเมินผลการปฏิบัติงานประจำปี 



(ข) ประเมินผลการปฏิบัติงานเพื่อต่อสัญญาจ้าง

2. การประเมินผลการปฏิบัติงานของพนักงานจ้างผู้เชี่ยวชาญพิเศษ ให้กระทำในกรณี ดังต่อไปนี้
 

(ก) ประเมินผลการปฏิบัติงานประจำปี 



(ข) ประเมินผลสำเร็จของงานตามช่วงที่กำหนดไว้ในสัญญาจ้าง 

3. การประเมินผลการปฏิบัติงานพนักงานจ้างทั่วไป ให้กระทำในกรณีการประเมินผลการปฏิบัติงานเพื่อต่อสัญญาจ้าง ทั้งนี้ การประเมินผลการปฏิบัติงานของพนักงานจ้างทั้ง 3 ประเภท ให้เป็นไปตามหลักเกณฑ์และ วิธีการที่กำหนด ดังต่อไปนี้
 
1. การประเมินผลการปฏิบัติงาน มี 2 ประเภท ดังนี้ 



1.1 การประเมินผลการปฏิบัติงานของพนักงานจ้างตามภารกิจ และพนักงานจ้างทั่วไป ให้มีการประเมินปีละ 2 ครั้ง ตามปีงบประมาณ คือ



- ครั้งที่ 1 ประเมินผลในช่วงปฏิบัติงาน ระหว่างวันที่ 1 ตุลาคม – 31 มีนาคม 




- ครั้งที่ 2 ประเมินผลในช่วงปฏิบัติงาน ระหว่างวันที่ 1 เมษายน – 30 กันยายน

1.2 การประเมินผลการปฏิบัติงานของพนักงานจ้างผู้เชี่ยวชาญพิเศษ ให้มีการประเมิน เป็นรายเดือน กรณีมอบหมายงาน/โครงการ ให้ประเมินเป็นระยะๆ เมื่องาน/โครงการ ได้ดำเนินการสำเร็จไป แล้วร้อยละ 25 ร้อยละ 50 ร้อยละ 75 และร้อยละ 100 โดยเทียบเคียงกับเป้าหมายของงาน/โครงการ
 
2. องค์ประกอบการประเมินผลการปฏิบัติงานของพนักงานจ้างตามภารกิจ และทั่วไป
 

2.1 การประเมินผลการปฏิบัติงาน ให้ประเมิน 2 องค์ประกอบ คือ 




(1) การประเมินผลสัมฤทธิ์ของงาน ไม่น้อยกว่าร้อยละ 80 โดยพิจารณาจาก ปริมาณผลงาน คุณภาพผลงาน ความรวดเร็วหรือความตรงต่อเวลาการใช้ทรัพยากรอย่างคุ้มค่า
 


(2) การประเมินพฤติกรรมการปฏิบัติงาน ให้เทศบาลตำบลกำหนด สมรรถนะที่เกี่ยวข้องกับการปฏิบัติงานที่ส่งผลต่อความสำเร็จของงาน และระบุพฤติกรรมบ่งชี้ที่พึงประสงค์ ของแต่ละสมรรถนะ แล้วให้ประเมินพฤติกรรมที่แสดงออกในการปฏิบัติงานจริงของพนักงานจ้างเปรียบเทียบ กับสมรรถนะและพฤติกรรมบ่งชี้ที่ กำหนด โดยให้นำสมรรถนะของพนักงานเทศบาล ที่คณะกรรมการกลางพนักงานเทศบาลกำหนด มาใช้สำหรับการประเมินพนักงานจ้างโดยอนุโลม


 2.2 สัดส่วนคะแนนขององค์ประกอบการประเมินผลการปฏิบัติงาน
	กรณี
	สัดส่วนคะแนนของแต่ละองค์ประกอบการประเมิน
	หมายเหตุ

	พนักงานจ้างทั่วไป
	1. ผลสัมฤทธิ์ของการปฏิบัติงาน สัดส่วนคะแนน ร้อยละ 80
2. พฤติกรรมการปฏิบัติงาน/สมรรถนะ ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการในระดับ 1 สัดส่วนคะแนน ร้อยละ 20
	ผลสัมฤทธิ์ของงาน  พิจารณาจาก ปริมาณ คุณภาพ ความรวดเร็ว หรือ ความตรงต่อเวลา และการใช้ทรัพยากรอย่างคุ้มค่า

	พนักงานจ้างตามภารกิจ
(ผู้มีคุณวุฒิ)
	1. ผลสัมฤทธิ์ของการปฏิบัติงาน สัดส่วนคะแนน ร้อยละ 80
2. พฤติกรรมการปฏิบัติงาน/สมรรถนะ ให้ประเมินสมรรถนะหลัก 5 สมรรถนะ และสมรรถนะประจำสายงาน อย่างน้อย 3 สมรรถนะ เช่นเดียวกันกับพนักงานเทศบาล โดยกำหนดระดับสมรรถนะที่คาดหวัง/ต้องการ ในระดับปฏิบัติงานหรือปฏิบัติการแล้วแต่กรณี สัดส่วนคะแนน ร้อยละ 20  
	ผลสัมฤทธิ์ของงาน  พิจารณาจาก ปริมาณ คุณภาพ ความรวดเร็ว หรือ ความตรงต่อเวลา และการใช้ทรัพยากรอย่างคุ้มค่า

	กรณี
	สัดส่วนคะแนนของแต่ละองค์ประกอบการประเมิน
	หมายเหตุ

	พนักงานจ้างตามภารกิจ
(ผู้มีทักษะ)
	1. ผลสัมฤทธิ์ของการปฏิบัติงาน สัดส่วนคะแนน ร้อยละ 80
2. พฤติกรรมการปฏิบัติงาน/สมรรถนะ ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 2 สัดส่วนคะแนน ร้อยละ 20  
	ผลสัมฤทธิ์ของงาน  พิจารณาจาก ปริมาณ คุณภาพ ความรวดเร็ว หรือ ความตรงต่อเวลา และการใช้ทรัพยากรอย่างคุ้มค่า

	พนักงานจ้างผู้เชี่ยวชาญพิเศษ
	1. ผลสัมฤทธิ์ของการปฏิบัติงาน สัดส่วนคะแนน ร้อยละ 80
2. พฤติกรรมการปฏิบัติงาน/สมรรถนะ ให้ประเมินสมรรถนะหลัก 5 สมรรถนะ และสมรรถนะประจำสายงาน อย่างน้อย 3 สมรรถนะ ได้แก่ ความเข้าใจพื้นที่และการเมืองท้องถิ่น ความคิดสร้างสรรค์ สร้างสรรค์เพื่อประโยชน์ท้องถิ่น  โดยกำหนดระดับสมรรถนะที่คาดหวัง/ต้องการ ในระดับ 3สัดส่วนคะแนน ร้อยละ 20  
	ผลสัมฤทธิ์ของงาน  พิจารณาจาก ปริมาณ คุณภาพ ความรวดเร็ว หรือ ความตรงต่อเวลา และการใช้ทรัพยากรอย่างคุ้มค่า



3. ขั้นตอนการประเมินผลการปฏิบัติงาน 


3.1 ขั้นตอนการประเมินผลการปฏิบัติงานพนักงานจ้างตามภารกิจ และพนักงานจ้างทั่วไป 


(ก) ช่วงเริ่มรอบการประเมิน ให้เทศบาล กำหนดเป้าหมายผลสำเร็จของ งานในภาพรวมของเทศบาล ที่จะมอบหมายให้พนักงานจ้างปฏิบัติ จากนั้นให้ผู้บังคับบัญชา ชั้นต้นซึ่งเป็นผู้ประเมิน และพนักงานจ้างแต่ละคนร่วมกันวางแผนการปฏิบัติงานเพื่อให้บรรลุเป้าหมาย และ/หรือความสำเร็จของงานซึ่งพนักงานจ้างผู้นั้นต้องรับผิดชอบในรอบการประเมินนั้น โดยกำหนดดัชนีชี้วัดหรือ หลักฐานบ่งชี้ความสำเร็จของงานอย่างเป็นรูปธรรม รวมทั้งระบุพฤติกรรมในการทำงานที่คาดหวัง 



(ข) ในระหว่างรอบการประเมิน ให้ผู้บังคับบัญชาชั้นต้นซึ่งเป็นผู้ประเมินติดตาม ความก้าวหน้าในการปฏิบัติงานตามแผนการปฏิบัติงานตาม (ก) รวมทั้งคอยให้คำแนะนำ และช่วยเหลือในการ แก้ไขปัญหาในการปฏิบัติงาน เพื่อให้พนักงานจ้างสามารถปฏิบัติงานให้บรรลุเป้าหมายและผลสำเร็จของงาน ที่กำหนด 



(ค) เมื่อครบรอบการประเมิน ให้ผู้บังคับบัญชาชั้นต้นซึ่งเป็นผู้ประเมิน และส่วนราชการต้นสังกัดพนักงานจ้างดำเนินการ ดังนี้ 




(1) ประเมินผลการปฏิบัติงานของพนักงานจ้างตามหลักเกณฑ์และวิธีการที่ เทศบาลกำหนด
- 4 -




(2) จัดส่งบัญชีรายชื่อให้ส่วนราชการต้นสังกัดเพื่อจัดทำบัญชีรายชื่อพนักงานจ้าง ตามลำดับคะแนนผลการประเมิน 



(3) ส่วนราชการเสนอบัญชีรายชื่อพนักงานจ้างตามลำดับคะแนนผลการประเมิน ให้คณะกรรมการกลั่นกรองการประเมินผลการปฏิบัติงาน พิจารณามาตรฐาน ความโปร่งใสและเป็นธรรมของ การประเมิน ก่อนที่จะเสนอผลการประเมินต่อนายกเทศมนตรี เพื่อนำไปใช้ในการเลื่อนอัตราค่าตอบแทน

4. ระดับผลการประเมินผลการปฏิบัติงาน คะแนนการประเมินผลการปฏิบัติงาน แบ่งออกเป็น 5 ระดับ ได้แก่ ดีเด่น ดีมาก ดี พอใช้ ปรับปรุง โดยกำหนดช่วงคะแนนประเมินในแต่ละระดับ ดังนี้
 


ดีเด่น ตั้งแต่ร้อยละ 95 – 100 คะแนน
 


ดีมาก ตั้งแต่ร้อยละ 85 แต่ไม่ถึงร้อยละ 95 คะแนน 



ดี ตั้งแต่ร้อยละ 75 แต่ไม่ถึงร้อยละ 85 คะแนน 



พอใช้ ตั้งแต่ร้อยละ 65 แต่ไม่ถึงร้อยละ 75 คะแนน 



ปรับปรุง น้อยกว่าร้อยละ 65 คะแนน
 
5. ให้นายกเทศมนตรีแต่งตั้งคณะกรรมการกลั่นกรองผลการประเมินผลการปฏิบัติงาน ประกอบด้วย
 


(1) ปลัดเทศบาล เป็นประธานกรรมการ 



(2) หัวหน้าส่วนราชการ หรือรองปลัดเทศบาล ไม่น้อยกว่า 2 คน เป็นกรรมการ 



(3) ข้าราชการหรือพนักงานส่วนท้องถิ่น ที่รับผิดชอบงานการเจ้าหน้าที่ เป็นเลขานุการ 


มีหน้าที่ ในการกลั่นกรองการประเมินผลการปฏิบัติงาน เพื่อทำหน้าที่กลั่นกรองการ ประเมินผลการปฏิบัติงาน และพิจารณาเสนอความเห็นเพื่อให้เกิดความเป็นธรรมจากการใช้ดุลยพินิจของ ผู้บังคับบัญชาหรือผู้ประเมินในการประเมินผลการปฏิบัติงาน ก่อนที่จะเสนอผลการประเมินต่อนายกเทศมนตรี 


6. ให้นายกเทศมนตรี แต่งตั้งคณะกรรมการพิจารณาเลื่อนค่าตอบแทนพนักงานจ้าง ประกอบด้วย



(1) ประธานกรรมการ 



(2) หัวหน้าส่วนราชการ หรือรองปลัดเทศบาล ไม่น้อยกว่า 3 คน เป็นกรรมการ 



(3) ผู้บริหารสถานศึกษา ไม่น้อยกว่า 1 คน เป็นกรรมการ ในกรณีที่ เทศบาลมีพนักงานจ้างปฏิบัติงานตามสัญญาจ้างในสถานศึกษา โดยไม่รวมศูนย์พัฒนาเด็กเล็ก 



(4) ให้พนักงานเทศบาล ที่รับผิดชอบงานการเจ้าหน้าที่ของเทศบาล เป็นเลขานุการ 

มีหน้าที่ พิจารณาและเสนอความเห็นเกี่ยวกับการเลื่อนค่าตอบแทนของพนักงานจ้างที่ ผ่าน การประเมินผลการปฏิบัติงานไม่ต่ำกว่าระดับดี
บทที่ 2 การเลื่อนค่าตอบแทนพนักงานจ้าง 



ตามประกาศคณะกรรมการพนักงานเทศบาลจังหวัดสุราษฎร์ธานี เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 3) ลงวันที่ วันที่ 13 สิงหาคม 2557 


ข้อ 29 หลักเกณฑ์การเลื่อนค่าตอบแทนประจำปี 


ให้พนักงานจ้างเว้นแต่พนักงานจ้างทั่วไป ได้รับการพิจารณาเลื่อนค่าตอบแทนผล การประเมินการปฏิบัติงานดังนี้ 


(1) ต้องมีระยะเวลาในการปฏิบัติงานในรอบปีที่แล้วมา ในตำแหน่งที่จะเลื่อน ค่าตอบแทนไม่น้อยกว่า 8 เดือน (1 ตุลาคม ถึง 30 กันยายน) เพื่อจูงใจให้พนักงานจ้างที่ปฏิบัติงานของตน ได้อย่างมีประสิทธิภาพและประสิทธิผลดี ในวันที่ 1 ตุลาคม ของทุกปี 


(2) พิจาณาเลื่อนค่าตอบแทนพนักงานจ้าง ที่มีผลการปฏิบัติงานไม่ต่ำกว่า ระดับดี ได้ไม่เกินอัตราร้อยละ 6 ของฐานค่าตอบแทนตามผลการปฏิบัติงาน 


ทั้งนี้ควบคุมวงเงินงบประมาณการเลื่อนค่าตอบแทนในวงเงินไม่เกิน ร้อยละ 4 ของอัตราค่าตอบแทนพนักงานจ้าง ณ วันที่ 1 กันยายน 


กรณีพนักงานจ้างได้รับค่าตอบแทนถึงขั้นสูงของอัตราค่าตอบแทน ให้ได้รับอัตรา ค่าตอบแทนพิเศษได้ไม่เกินอัตราร้อยละ 6 ของอัตราค่าตอบแทนขั้นสูงตำแหน่งนั้น โดยจะได้รับค่าตอบแทน พิเศษตั้งแต่วันที่ 1 ตุลาคม ของปีที่ทีการประเมินถึง 30 กันยายน ของปีถัดไป

ข้อ 30 ในกรณีที่มีการคำนวณเพื่อปรับอัตราค่าตอบแทน หรือเลื่อนค่าตอบแทน หากคำนวณแล้วมีเศษไม่ถึงสิบบาท ให้ปรับเพิ่มขึ้นเป็น 10 บาท 

ข้อ 31 ให้เทศบาลจัดทำคำสั่งเลื่อนค่าตอบแทนพนักงานจ้างตามการ ประเมินผลการปฏิบัติงานในข้อ 29 โดยพนักงานจ้างซึ่งจะได้รับการพิจารณาเลื่อนค่าตอบแทนในรอบปีที่ แล้วมาจะต้องอยู่ในหลักเกณฑ์ดังต่อไปนี้


(1) ได้ปฏิบัติงานตามหน้าที่ของตนด้วยความสามารถ และด้วยความอุตสาหะจน เกิดผลดีหรือความก้าวหน้าแก่ราชการโดยมีการประเมินผลการปฏิบัติงานไม่ต่ำกว่าระดับดี
 

(2) ต้องไม่ถูกสั่งลงโทษทางวินัยที่หนักกว่าโทษภาคทัณฑ์ หรือไม่ถูกศาลพิพากษาใน คดีอาญาให้ลงโทษในความผิดที่เกี่ยวกับการปฏิบัติหน้าที่ราชการหรือความผิดที่ทำให้เสื่อมเสียเกียรติศักดิ์ ของตำแหน่งหน้าที่ของตนซึ่งมิใช่ความผิดที่ได้กระทำโดยประมาทหรือความผิดลหุโทษ 



(3) ต้องไม่ขาดราชการโดยไม่มีเหตุผลอันสมควร 


(4) ต้องไม่ลา หรือมาทำงานสายเกินจำนวนครั้งที่นายกเทศมนตรีกำหนด เป็นหนังสือไว้ ก่อนแล้ว โดยคำนึงถึงลักษณะงานและสภาพท้องที่อันเป็นที่ตั้งของแต่ละส่วนราชการหรือหน่วยงาน 

(5) ต้องมีเวลาปฏิบัติงานไม่น้อยกว่าแปดเดือน โดยมีวันลาในแต่ละครั้งของการ ประเมินผลการปฏิบัติงานตามข้อ 40 ไม่เกินยี่สิบสามวัน แต่ไม่รวมถึงวันลาดังต่อไปนี้



(ก) ลาอุปสมบท หรือลาไปประกอบพิธีฮัจย์ ณ เมืองเมกะ ประเทศซาอุดิอาระเบีย ไม่เกิน 120 วัน 




(ข) ลาคลอดบุตรไม่เกินเก้าสิบวัน 




(ค) ลาป่วยซึ่งจำเป็นต้องรักษาตัวเป็นเวลานานไม่ว่าคราวเดียวหรือหลายคราว รวมกัน ไม่เกิน หกสิบวันทำการ 




(ง) ลาป่วยเพราะประสบอันตรายในขณะปฏิบัติงานตามหน้าที่หรือในขณะ เดินทางไปหรือกลับจากปฏิบัติงานตามหน้าที่ 



(จ) ลาพักผ่อน 




(ฉ) ลาเข้ารับการตรวจคัดเลือกเข้ารับราชการทหาร เข้ารับการระดมพลเข้ารับ การฝึกวิชาทหาร เข้ารับการทดลองความพรั่งพร้อม



การนับวันลาไม่เกินยี่สิบสามวันสำหรับวันลากิจส่วนตัว และวันลาป่วยให้นับเฉพาะวันทำการ

ข้อ 44 กรณีที่จะมีการต่อสัญญาจ้างพนักงานจ้าง ให้เทศบาล ดำเนินการดังนี้ 



(1) เทศบาลจะต้องมีกรอบอัตรากำลังของพนักงานจ้าง จึง จะสามารถดำเนินการต่อสัญญาจ้างได้ 



(2) เทศบาลจะต้องมีหลักฐานโดยละเอียดชัดเจน ที่แสดงว่า นโยบาย แผนงาน หรือโครงการที่ดำเนินการอยู่นั้น ยังคงมีการดำเนินการต่อและจำเป็นต้องใช้พนักงานจ้าง ปฏิบัติงานต่อไป หากเทศบาลไม่มีแผนงานหรือโครงการที่จำเป็นต้องปฏิบัติ หรือไม่มี หลักฐานแสดงโดยชัดเจน ให้เลิกจ้างพนักงานจ้าง แต่ต้องได้รับความเห็นชอบจากคณะกรรมการพนักงานเทศบาล 



(3) ให้นำผลการประเมินการปฏิบัติงานของพนักงานจ้างผู้นั้น มาประกอบการ พิจารณาในการต่อสัญญาจ้าง โดยผู้ที่ได้รับการพิจารณาให้ต่อสัญญาจ้าง จะต้องมีผลการประเมินผลการ ปฏิบัติงานเฉลี่ยย้อนหลัง 2 ปี ไม่ต่ำกว่าระดับดี ทั้งนี้ การต่อสัญญาจ้าง ให้ผู้บังคับบัญชาทำความเห็นเสนอ นายกเทศมนตรีเพื่อพิจารณาสั่งจ้าง โดยจะต้องได้รับความเห็นชอบจากคณะกรรมการพนักงานเทศบาล

บทที่ 3 : ปฏิทินการประเมินผลการปฏิบัติงาน 

เพื่อให้การประเมินผลการปฏิบัติงานเป็นไปด้วยความเรียบร้อย เทศบาลตำบลทุ่งหลวง ได้กำหนดระยะเวลาดำเนินการ ดังนี้
	กิจกรรม
	วัน/เดือน/ปี

	ขั้นตอนที่ 1 :
เทศบาลตำบลทุ่งหลวง กำหนดเป้าหมาย ผลสำเร็จของงานในภาพรวมของ       ทต.ทุ่งหลวง ที่จะมอบหมายให้พนักงานจ้างปฏิบัติ
	ก่อนถึงรอบการประเมิน         รอบที่ 1 วันที่ 1 ต.ค. – 31 มี.ค.  รอบที่ 2 วันที่ 1 เม.ย. – 30 ก.ย.

	ขั้นตอนที่ 2 :

ผู้บังคับบัญชาซึ่งเป็นผู้ประเมินและพนักงานจ้างร่วมกันวางแผนการปฏิบัติงาน เพื่อให้บรรลุเป้าหมาย/ความสำเร็จของงาน
	ก่อนถึงรอบการประเมิน         รอบที่ 1 วันที่ 1 ต.ค. – 31 มี.ค.  รอบที่ 2 วันที่ 1 เม.ย. – 30 ก.ย.

	ขั้นตอนที่ 3 :

ผู้บังคับบัญชาซึ่งเป็นผู้ประเมิน จัดทำคำรับรองหรือแผนปฏิบัติงานรายบุคคล ผู้บังคับบัญชาถ่ายทอดตัวชี้วัดลงมา และตกลงตัวชี้วัดกับผู้ปฏิบัติงาน และแจ้งให้ งานบริหารงานบุคคลทราบ เพื่อจัดทำแบบประเมินต่อไป
	ก่อนถึงรอบการประเมิน         รอบที่ 1 วันที่ 1 ต.ค. – 31 มี.ค.  รอบที่ 2 วันที่ 1 เม.ย. – 30 ก.ย.

	ขั้นตอนที่ 4 :

ระหว่างรอบการประเมิน ผู้บังคับบัญชา ติดตามประเมินผลการปฏิบัติงานเป็นระยะ และบันทึกผลการปฏิบัติงานรายบุคคลตามตัวชี้วัดที่กำหนด
	ก่อนถึงรอบการประเมิน         รอบที่ 1 วันที่ 1 ต.ค. – 31 มี.ค.  รอบที่ 2 วันที่ 1 เม.ย. – 30 ก.ย.

	ขั้นตอนที่ 5 :

แต่งตั้งคณะกรรมการ 2 คณะ (คณะกรรมการกลั่นกรองฯ) และ (คณะกรรมการพิจารณาเลื่อนค่าตอบแทน)
	ก่อนถึงรอบการประเมิน         รอบที่ 1 วันที่ 1 ต.ค. – 31 มี.ค.  รอบที่ 2 วันที่ 1 เม.ย. – 30 ก.ย.

	ขั้นตอนที่ 6 :

บุคลากร หรือเจ้าหน้าที่ที่รับผิดชอบ ส่งแบบประเมินให้ทุกส่วนราชการ เพื่อประเมินผู้ใต้บังคับบัญชา และส่งคืนให้กับเจ้าหน้าที่ผู้รับผิดชอบ ภายใน 5 วันทำการ
	ไม่เกินวันที่ 1 ตุลาคม  
ไม่เกินวันที่ 1 เมษายน

	กิจกรรม
	วัน/เดือน/ปี

	ขั้นตอนที่ 7 :

- เมื่อได้รับแบบประเมินคืน ให้จัดทำบัญชีรายชื่อผู้มีผลการประเมินดีเด่น และผู้   มีผลการประเมินเป็นที่ยอมรับได้ และผู้มีผลการประเมินต้องปรับปรุงไว้ และให้มีการประกาศผลการประเมินดีเด่นไว้ในที่เปิดเผย  
- แบบประเมินให้มีการเซ็นรับทราบผลการประเมินเป็นรายบุคคล
- รวบรวมเอกสารและเชิญประชุมคณะกรรมการกลั่นกรองฯ เพื่อพิจารณาผลการประเมิน
	ไม่เกิน 5 วันทำการ  


	ขั้นตอนที่ 8 :

- ประชุมคณะกรรมการกลั่นกรองฯ เพื่อหาข้อยุติคะแนนประเมินจากที่ผู้บังคับบัญชาประเมิน
- จัดทำรายงานการประชุมของคณะกรรมการฯ กลั่นกรอง และเอกสารเพิ่มเติม เพื่อนำเข้าที่ประชุมคณะกรรมการพิจารณาเลื่อนค่าตอบแทนฯ ต่อไป
- ทำหนังสือเชิญประชุมคณะกรรมการประเมินผลฯ พร้อมระเบียบวาระ และเอกสารต่างๆ
	ไม่เกิน 3 วันทำการ  


	ขั้นตอนที่ 9 :

- ประชุมคณะกรรมการพิจารณาเลื่อนค่าตอบแทนฯ พิจารณาตามเกณฑ์ในหมวดการเลื่อนขั้นเงินเดือน คือ วันลา วินัย การมาสาย จำนวนคน จำนวนเงิน เป็นต้น
- โดยให้จัดทำแบบรายการแสดงรายละเอียดการคำนวณให้เห็นอย่างชัดเจน เพื่อให้คณะกรรมการฯ พิจารณาด้วย  
- หลังประชุมเสร็จ ให้จัดทำรายงานการประชุมพร้อมจัดทำคำสั่ง และเอกสารที่เกี่ยวข้อง เพื่อเสนอ นายกเทศมนตรี ลงนามในคำสั่ง    
	ไม่เกิน 3 วันทำการ  

	กิจกรรม
	วัน/เดือน/ปี

	ขั้นตอนที่ 10 :

- เสนอนายกเทศมนตรี ลงนาม  
- แก้ไขข้อมูลในทะเบียนประวัติ และแก้ไขข้อมูลในโปรแกรมประมวลผล
- ออกคำสั่งเงินเพิ่มตามคุณวุฒิ และเงินเพิ่มการครองชีพใหม่ ให้เป็นปัจจุบัน
- ส่งคำสั่งให้ทุกส่วนราชการทราบ และดำเนินการในส่วนที่เกี่ยวข้อง
	ไม่เกิน 3 วันทำการ  


	ขั้นตอนที่ 11 :

- รายงานผลการประเมินฯ พร้อมแนบคำสั่งที่เกี่ยวข้อง ให้จังหวัดทราบ
	ไม่เกินวันที่ 15 ตุลาคม  
ไม่เกินวันที่ 15 เมษายน



ทั้งนี้ ปฏิทินการประเมินผลการปฏิบัติงานนี้ ใช้สำหรับการประเมินผลการปฏิบัติงานของพนักงานจ้างทั่วไป และพนักงานจ้างตามภารกิจ สำหรับปฏิทินการประเมินผลการปฏิบัติงานพนักงานจ้างผู้เชี่ยวชาญพิเศษ ให้ปรับตามความเหมาะสม
- 10 -
เอกสารอ้างอิง
· พระราชบัญญัติระเบียบบริหารงานบุคคลส่วนท้องถิ่น พ.ศ.2542 

· ประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับพนักงานจ้าง (ฉบับที่ 3) วันที่ 10 กรกฎาคม 2547  
· ประกาศคณะกรรมการพนักงานเทศบาลจังหวัดสุราษฏร์ธานี เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 3) วันที่ 13 สิงหาคม 2557 
· ประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับพนักงานจ้าง (ฉบับที่ 6) วันที่ 12 ตุลาคม 2559 

· ประกาศคณะกรรมการพนักงานเทศบาลจังหวัดสุราษฏร์ธานี เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 6) พ.ศ.2556 วันที่ 22 พฤศจิกายน 2559
